Head halvad ja pühad
Piilun eesriiete vahelt
salaja lavale piilun
näen enda ees näidendit imelist
on mitu rolli jagatud seal
igale inimesele läbi kogu elu
Kui repliigid öeldud on ja ettesosistajad ära läinud,
mis järgi jääb siis, on elu.
Mindki sinna lavale tiriti,
pastorikostüüm selga pandi,
sain koha seal, oma kõne ka
Suurte sõnadega õpetasin,
maailma kurjuse lõpetasin
või unustasin, kui väike on inimene
kui jutlused ära räägitud ja laul lauldud,
siis mis järgi jääb, on elu
Ma armastan sind, sa armastad mind,
sõnadesse on lihtne peitu minna,
kuid see, mis maski taga,
ei saa siiski ununeda.
Tahaksin tunda sind rohkem sealt pealispinna alt,
kas julgen hinge sügavustesse sukelduda
Kui maskid meilt võetakse ja ausalt silma vaadatakse,
siis mis järgi jääb, on elu
Kui jutlused ära räägitud ja viimane laul lauldud,
siis mis järgi jääb, on elu.
Kui jutlused ära räägitud ja viimane laul lauldud,
siis mis järgi jääb, on elu.
Kui maskid meilt võetakse ja ausalt silma vaadatakse,
siis mis järgi jääb - see on elu!
Kui maskid meilt võetakse ja ausalt silma vaadatakse,
siis mis järgi jääb - see on elu!
Sel korral räägime suhtumistest.
Ja suhtumised on need, mis mõjutavad päris kiiresti
meie käitumist ja meie suhet elava Jumalaga.
Kui meil on valed hoiakud, mõjutab see otseselt me käitumist,
palveelu ja ka seda, et saaksime õnnistusi Jumalalt,
sest me kõik tahame saada õnnistusi Jumalalt, kuid me peaks keskenduma
nende ebaoluliste asjade peale, peame meelt parandama
ja jätma kõrvale need asjad või panema asjad korda oma elus,
et me võiks saada Jumalalt õnnistuse oma ellu.
Kui meil on valed hoiakud, see takistab meil olemast
õiges suhtes Jumalaga, see mõjutab kogu meie elu.
Kui mõtleme, et mis siis on hoiak, siis võiksime seda kõige paremini
mõelda nii, et see on sisemine tunne südames ja see tunne
mõjutab seespoolt väljapoole ehk see, mis me tunneme, mõjutab meie
käitumist väljastpoolt. See on siis pilt meie suhtumisest.
Kui meil on valed hoiakud, siis see on kindel märk hävingust,
et sa ei saa olla õnnistatud.
Nüüd selline hoiak, mis tihtipeale inimeste eludest paistab,
on kritiseeriv hoiak. Selline inimene, nagu hoiatab Piibel,
jah, loomulikult on meil õigus asju hinnata, kuid see peaks alati
juhtuma positiivselt meelestatuna, mitte nii, et me kogu aeg
viriseme ja nuriseme ja otsime vigu inimeste eludest.
Nüüd, Piiblis Jakoobuse kirja 3. peatükis on selgelt kirjas,
9. salmist edasi: Piibel ütleb, et keelega me ülistame Jumalat
ja Isa ja keelega me sajatame inimesi, kes on loodud
Jumala sarnaseks. Ja nii ei saa, nii ei tohi olla. Piibel ütleb, et
allikas algab meie südamest, see on ebapüha ja sellest
tuleb mustust. Nii et kui allikasse satub mustust,
siis on sealt võimatu anda selget, puhast, magedat, head vett.
Kui nüüd see allikas on valel viisil kibestunud ja see alati
arvustab kõiki ega leia mitte kusagilt midagi head, siis selline
inimene, kes on sinna allikasse saanud sellise mürgi, siis sealt
tuleb kogu aeg inimeste kritiseerimist ja valenegatiivsust ning
kohtumõistmist ning Piibel ütleb, et nii ei tohi olla ja see ei
lähe läbi, sest see allikas, mis siin on, Piibel ütleb, et oleme
Püha Vaimu allikad. Jumal on andnud meie südamesse oma Püha Vaimu
ja meist on saanud elava vee allikad ja nüüd see allikas annab
alati head vett. Magedat vett. Ja kui see allikas on puhas, siis see
toodab head vilja ning see on Jumala plaan inimese elus, et me toodame
häid vilju Jeesuse nimel. Kui nüüd inimene arendab endas
kriitilise hoiaku, siis me peame alati aru saama, et selline
inimene on pööranud pilgu kõrvale Jumala headusest ja pannud pilgu
inimeste vigade peale. See otsib ainult vigu inimestest ega näe
Jumala headust. Ja peaks võtma arvesse, et niimoodi ei saa elu
jätkuda, vaid see jääb sinna seisma, sest see mõjutab tervet
inimese elu. See on selline hoiak, mis jätkuvalt otsib vigu inimesest,
see on üpris egoistlik hoiak, sest see ei näe oma vigu, vaid
teiste vigu. Piiblis on selle kohta hea näide, kui Jeesus
rääkis variserist ja tölnerist. See variser palvetas seal niimoodi:
"Tänu sulle, Jumal, et ma ei ole selline nagu see Jaakko seal või
Erkki või Pekka või Saara või keegi teine. Ma olen nii hea ja ma
annan kümnist kõigest oma varast ja ma teenin Sind. "
Selline oli variseri südamehoiak, ta nägi oma tegusid ja oma headust.
Aga see tölner, tema ei julgenud isegi silmi tõsta
elava Jumala poole, vaid lõi rusikaga vastu rindu ja ütles:
"Oo Jumal, ole mulle patusele armuline!" Nii et ta tõi Jumala
ette oma patususe, tunnistades, et ta on patune ja ütles:
"Issand, ma vajan sinu abi, anna minule andeks!"
Ja Jeesus näitas selle looga, et tölneril oli õige hoiak ning
et selline hoiak peaks ka meil olema, et me oleme ise nii palju
vigu teinud ja eksinud Jumala ja teiste inimeste suhtes ning me
tõesti vajame abi oma ellu ning siis Jeesuse veri toimib
puhastavana meie elus, kui me oma patud tunnistame.
Piibel ütleb ja osutab, et me kõik eksime, sellist inimest
ei ole, kes ei eksiks: me eksime oma kõnes, sõnades; oled kindlasti
isegi vahel avastanud, et sa ütled hoopis midagi muud, kui seda, mida
sa mõtled. Või see, et sa ütled valesti. Me näeme, kui ekslik
on inimelu ja seepärast me peaks sellest aru saama ja tihtipeale
satume juba seetõttu raskustese, kuna me oleme nii suurepärased
ja Jumal lasub meil raskustesse sattuda, sest nagu Piibel ütleb,
et "löögid siluvad südamesoppe" ja kui Ta hoiab meid keset ahastust,
siis näeme oma nõrkused ja vead ning oskame seeläbi alanduda ja
meelt parandada ning saada kuulekaks Jumalale.
Näiteks apostel Johannes - see, mis tema alati rõhutab ja toob
Piibli lehekülgedelt välja, on see, et me peame üksteist armastama.
Sest armastus on Jumalast. Sõna ütleb päris selgelt
1 Johannese 3:10 -siin on üks huvitav mõte, sest nendest
salmidest tuleb välja, kes on Jumala laps ja kes on kuradi laps.
Nimelt "See, kes ei tee Jumala tahtmist, ei ole Jumalast ega
ka see, kes ei armasta vendi." Seepärast on vastumürk olemas
valele hoiakule ning see on, et ma hakkan palvetama ja otsima Jumalat
ning hakkan osutama armastust nende inimeste vastu, keda ma
tahaksin kristiseerida ja arvustada, siis, kui me hakkame nende
eest palvetama, siis varsti me tajume, et Jumala armastus
hakkab mõjutama meie elu ja me näeme, et ega nad nii pahad
ja rumalad polnudki. Järgmises saates me käsitleme andeksandmatust,
sest see on ka otseselt mõjutav probleem inimsüdames,
mis mõjutab meie jumalasuhet ja me uurime seda järgmises saates.
Nii kaunis on sügisene hommik - lehed on juba kuldseks muutunud
Kui hommikukohvi tassi valan, kummardan pea tänuks.
Sinu arm mind siia on toonud, omad ponnistused lõppenud,
vana toidumoon lõpuni söödud, kata laud jälle!
Olen viimase lõikuse lõikaja, kogumas viljavihke
veel saan vahetada halli ja määrdunud särgi
pidurüü vastu.
See põld nii väike ja kõva minu osaks on usaldatud,
mitu kõblast puruks on läinud selle armutu maa peal
Viimase lõikuse lõikaja olen, viljaväljad mind kutsuvad.
Veel saan vahetada selle halli särgi valge pidurüü vastu.
Kuigi suurt vihku pole mul anda,
iga viljapea ja iga tera
kannan sinu kambrisse.
Viimase lõikuse lõikaja olen, viljaväljad mind kutsuvad
Veel saan vahetada selle halli särgi valge pidurüü vastu.
Viimase lõikuse lõikaja olen,
viljaväljad mind kutsuvad
Veel saan vahetada selle halli särgi valge pidurüü vastu
veel saan vahetada selle halli särgi valge pidurüü vastu.
Täna on meie külaliseks Onni Haapala juunior.
Onni tegutseb Lempäälä nelipühi- kiriku pastorina ja on andekas
laulutegija. Kas räägiksid natuke endast?
No ma olen juba 36-aastane, ma olen nelipühikiriku pastor siin Lempääläs
ja mul on naine ja 3 last: 9-, 6- ja 3-aastased lapsed,
tegelen muusikaga ja pastorina olen tegutsenud siin 5,5 aastat.
Me kolisime siia Rootsist ja ka seal olin töötegijana
soome nelipühikirikus ning Vaasa koguduses olen alustanud vaimuliku
töö kogupäevaselt, olin seal noortejuht paar aastat.
Mil viisil Jumal sind Rootsist siia juhtis?
Issand hakkas mulle ja Marikale rääkima, et me peaks Soome kolima,
me olime seepärast palvetanud, et mis on Jumala tahe ja kogesime,
et nüüd oleks aeg Soome tulla ja Lempäälä koguduse kaudu sai
see võimalikuks. Seal oli erinevaid ajaperioode, kuid usus me tulime.
Kuidas sina, Onni, leidsid Jeesuse?
Minu usuletulek oli nii, et ma olen omamoodi kogu aeg usus olnud
ehk ema rääkis mulle kord loo, kui me elasime Joensuus, kus isa
oli jutlustaja ja elasime korrusmajas ja meil tuli liivakastis
poistega riid, ma olin tulnud sisse ja karjunud kõva häälega
ning ema arvas, et midagi väga paha on juhtunud ning oli küsinud,
et mis sul, Onni, viga on. Ja siis ma olin vastanud, et ma tegin
pattu, sest ma vandusin seal õues ja ma tahan usule tulla.
Ema oli natuke naernud selles olukorras, et poeg vandus ja
tahab päästetud saada, kuid see oli tõesti see väikese poisi tahe
ja ema oli mind siis elutuppa viinud voodi kõrvale ja
kuulutanud mu patud andeks. Sealt see algas ja olen hiljemgi
mõistnud, et Jeesuse järgimises on oluline klaarida ruttu asjad ära.
Sest me kõik teeme vigu ja pattu, on see siis väike
vandumine või midagi muud, kuid Issand on alati armuline olnud
ja andnud patud andeks ning sel teel oleme. Vaimulik töö tänapäeval
on tõsine väljakutse, seepärast, et inimesed on nii erinevad.
Ma olen aru saanud, et kogudus peaks olema suuteline viima
evangeelium tänapäeva maailma ning me vajame uusi meetodeid ja viise,
kuidas saada kätte iga inimene tema keskkonnas, kus ta elab.
Seal on see suurim väljakutse, et edastada evangeelium nii, et
inimesed võtavad selle vastu ja saavad sellest aru.
Meil on olnud palju kampaaniaid ja asju, kuid viimasel ajal
olen mõistnud seda, et kui me elame inimeste lähedal ja hoolime
neist, armastame neid, siis see on kõige tähtsam: vahendada
Jumala julgustust ja hoolimist, siis inimesed ärkavad, et selles
on midagi. Loomulikult vajame ka televisooni ja lehti, salvestisi,
kuid esmalt peaks me inimesteks saama, selles seisneb väljakutse
tänapäeva usule. Mis on see jõud, mis sind
seda tööd paneb tegema? Kas see on raha?
Raha pärast seda kindlasti ei tee, siis ma võiks juba midagi muud teha.
See on kindlasti see kutsumine, et ehitada jumalariiki ja näha, et
jumalariik läheb edasi, et kui kasvõi üks inimene tuleb usule
või leiab abi Jumalalt, siis ei ole ma tühja tööd teinud.
Saan julgustada teisi minema usus edasi, kui ma olen
nö. mees omal kohal.
Olen juba mitu aastat oma laule teinud, siin-seal siis laulan neid
Siis tuli neid laule päris palju, mis ma saatsin Aikamediasse
ning nendest siis tehti plaat viimasel kevadel. Need laulud on
sündinud erinevates elu olukordades, mis on olnud ja
nendest on moodustunud see CD. See laul, mis selle saate alguses
kõlas, oli sellest ajast, kui olin Rootsis ja mõtlesin pastoritöö
peale ning mõtlesin kõige selle peale, mille taha inimene peitu
poeb ja mis sellest siis järele jääb, et see on see tõeline elu.
Kui jutlused ära räägitud ja laul lauldud, siis see,
mis järele jääb, on elu.
Kaunis on sügisene hommik, on lehed juba kollaseks läinud...
See laul sündis sellest, et meie koguduses oli üks misjonär -
naisterahvas, kes juba 18 aastat oli Jordaanias beduiinide seas
misjonitööd teinud ja ta oli minemas viimasele reisile ning rääkis
nendest raskustest ja väljakutsetest, mis tal olid olnud ja
ma mõistsin, et oleme samal põllul, kuigi meil oli erinev töö ning
sain aru, et me oleme kaasas ses viimases lõikuseajas,
nii sündis see viljalõikaja lugu.
Viimase saagi korjaja olen, viljaväljad kutsuvad mind...
Isa Taevas, pühitsetud olgu sinu nimi, tulgu Sinu riik...
See "Meieisapalve" sündis sellest, et olime paar korda
suvepuhkust veetmas Hispaanias ning mul oli selg väga valus,
olin ühes pargis seal ja üritasin palvetada hommikusel ajal,
kuid palvest ei tulnud midagi välja ega ühtki sõna. Siis järsku hakkas
see viis mu peas helisema ja seeläbi sain palvetada ning
tundsin, et Jumal on andnud viisi selleks hetkeks.
Piibel ütleb, et Püha Vaim sõnatute ohkamistega palvetab meie eest
ja mulle see juhtus tookord selle viisi kaudu ning ma olen saanud
sellest suurt abi. Kui Soome tagasi tulin, oli mul küll
seljaoperatsioon, kuid Jumal oli sealgi ustav.
Ära saada meid kiusatusse, vaid päästa meid ära kurjast...
Sinul, kallis sõber, on võimalus olla osa evangeeliumitööst,
saa võid anda ohvrianni: võid võtta oma mobiili ja
helistada ekraanilolevale numbrile: 0600 10077,
kõne maksab sulle vaid 9 eurot 85 senti pluss kohalik kõnetasu.
Selle summaga oled sa kaasas evangeelses töös.
Aitäh annetuse eest!
Meie Isa, kes oled Taevas, pühitsetud olgu Su nimi
Tulgu Sinu riik ja Sinu tahe sündigu!
Tulgu Sinu riik Sinu tahtmine sündigu
Meie igapäevane leib anna meile tänapäev
ja andesta meie võlad, nagu meiegi andeks anname
ja andesta meie patud, nagu meiegi andeks anname
Ära saada meid kiusatusse, vaid päästa meid ära kurjast,
sest Sinu on riik, vägi ja au
sest Sinu on riik, vägi ja au!
Tõlge: Jaana Eskor